Paras tapa hoitaa yskää on yskiä ja sylkeä lima pois, aivan kuten ihminen luonnollisesti tilanteessa toimii. Jos yskiminen häiritsee esim. nukahtamista, yskänlääkkeiden sijaan kannattaa käyttää parempia, täysin luonnollisia troppeja. Tärkeintä yskän aikana on juoda paljon vettä! Neste ohentaa limaa, joten se irtoaa helpommin. Maidon juominen paksuntaa limaa, joten se kannattaa jättää hyllyyn yskän aikana. Apua saa myös yrttiteestä, esim. timjami, salvia, minttu, piparminttu, siankärsämö, kuusen- ja männynkerkät, islanninjäkälät, ratamo, puna-apila tai iisoppi. Tietysti kaikkein tärkeintä on lujentaa vastustuskykyä, jotta yskää ei pääse syntymään, mutta se onkin jo ihan oma stoorinsa.

Mehiläistuotteet

Kun Tohtori Mehiläinen on asialla, hoito on takuulla turvallista (paitsi alle 1-vuotiailla lapsilla, joilla mehiläistuotteet voivat aiheuttaa erityistapauksissa vakavia komplikaatioita) ja tutkimusten mukaan myös tehokkaampaa kuin esim. yskänlääkkeillä. Mehiläistuotteissa tärkeää on, että ne ovat kotimaisia ja Luomu-laatuisia! Ulkomaalaiset luomuhunajat ovat usein pastöroituja, joten aktiivisia entsyymejä niissä ei ole jäljellä. Pelkkä hunajakin helpottaa jo yskää ja tuunaamalla sitä vaikutus tehostuu!

Pippuria ja hunajaa

Lisää ripaus valko- tai mustapippuria vajaaseen ruokalusikalliseen luomuhunajaa. Pippuri löysentää limaa ja lieventää ärsytystä henkitorvessa. Hunaja kannattaa nauttia aina mieluiten kuumentamattomana, joten kokeile tätä kikkaa ensin!

Inkivääritee

1 muki vettä
2 tl raastettua tuoretta inkivääriä
½ sitruuna kuorineen viipaloituna
1 valkosipulinkynsi, murskattuna
2 tl hunajaa

Kiehauta ainekset hunajaa lukuunottamatta, hauduttele 10-20 minuuttia ja kaada mukiin. Anna hetken jäähtyä, lisää hunaja ja juo!

Yskänhoito-sipsit

Kuivaa juureslastuja, esim. bataattia tai lanttua kasvikuivurissa. Sekoita oliiviöljyä, hunajaa, mustapippuria, murskattua valkosipulia ja inkiväärijauhetta keskenään ja hiero ne sipseihin!

Etikkajuoma
½ dl (luomulaatuista) omenasiiderietikkaa
2 tl hunajaa
1 rkl sitruunamehua

Sekoita ainekset, lämmitä hieman jos tahdot. Kirkastaa kurkkua ja lievittää yskää.

Propoliksella kurlaus

vajaa ½ dl vettä
8-12 tippaa propolista

Sekoita ja kurlaile noin minuutin verran.

Sipulikääre
Yksi sipuli hakataan pieneksi, asetellaan harsokankaan sisään ja kääritään kaulalle grilliruoan tuoksuisen kaulahuivin tapaan. Ennaltaehkäisee myös korvatulehduksen syntyä. Sipulikääreen voi kaulan sijaan asetella myös rinnan tai selän päälle, jos yskä on syvemmällä.

Yskiäkin on erilaisia, yllä mainittujen ainesosien lisäksi kokeilemisen arvoisia ovat esimerkiksi: piparminttuöljy(<3 JAPOL!), Vogelin Echinaforce, piparjuuri, kuusenkerkkäsiirappi, jalkakylvyt(esim. sinappijauhe), sinappikääreet rintaan ja yläselkään sekä vanha kunnon höyryhengitys.

Frantsilan valikoimissa on myös muutama huikea tuote hengitysteiden hoitoon.